Selvitysmiehen asettaminen

Asettaminen	
	Sosiaali- ja terveysministeriö on tänään tekemällään päätöksellä päättänyt selvityttää lakisääteisen työeläkejärjestelmän kilpailutyöryhmässä avoimeksi jääneet kysymykset (lakisääteisen työeläkejärjestelmän kilpailutyöryhmän muistio, sosiaali- ja terveysministeriön työryhmämuistioita 2001:35). Tässä tarkoituksessa ministeriö asettaa selvitysmieheksi toimitusjohtaja Jukka Rantalan. 	

Toimikausi	
	22.3.2002 - 31.8.2002  	

Tehtävä	
	Selvitysmiehen tulee 31.8.2002 mennessä:

1)	tehdä ehdotus laskuperustekoron määrittämiseksi. Ehdotuksen tulee perustua tarkasteluun, jossa laskuperustekorkoa, vakavaraisuutta, hyvityksiä ja maksun palautuksia tarkastellaan laajana kokonaisuutena;
2)	tehdä ehdotus päättyneisiin vakuutuksiin liittyvien sijoitustuottojen käytöstä;
3)	tehdä ehdotus lainsäädännön muutos- ja selkeyttämistarpeista keskinäisen työeläkevakuutusyhtiön jakautumistilanteessa;
4)	selvittää mainitun työryhmän TEL-eläkesäätiöiden takaisinlainauksen alinta korkoa koskevien ehdotusten vaikutukset samoin kuin työryhmän työeläkevakuutusyhtiöiden takaisinlainausta koskevien ehdotusten vaikutukset, sekä
5)	tehdä muut tarpeellisiksi katsomansa työeläkelaitosten kilpailua edistävät ehdotukset. 

Selvitysmiehen tulee selvitystyön aikana pitää yhteyttä ainakin sosiaali- ja terveysministeriöön, valtiovarainministeriöön, kilpailuvirastoon, Vakuutusvalvontavirastoon, Työeläkevakuuttajat TELA:an, Eläketurvakeskukseen, Teollisuuden ja Työnantajien Keskusliittoon, Palvelutyönantajat ry:hyn, AKAVA ry:hyn, Suomen Ammattiliittojen Keskusjärjestö SAK:oon, Toimihenkilökeskusjärjestö STTK ry:hyn, Suomen Yrittäjät ry:hyn ja työeläkelaitoksiin.

Selvitystyön luovuttamisen jälkeen sosiaali- ja terveysministeriö kuulee laajasti edellä mainittuja tahoja selvitysmiehen ehdotuksista. Tavoitteena on, että ministeriö tekee selvitystyön edellyttämät päätökset ja esitykset kuluvan vuoden lokakuun loppuun mennessä.

	

Organisointi	
	Sosiaali- ja terveysministeriö asettaa selvitysmiehen käyttöön kaksi sihteeriä, minkä lisäksi selvitysmiehellä on oikeus ottaa yksi sihteeri. Selvitysmiehellä on oikeus käyttää selvityksen valmistelussa asiantuntijoita sekä laadituttaa selvityksensä tekemiseksi välttämättömiä erillistutkimuksia ja tilastoja.

Kustannukset ja rahoitus	
	Selvitysmiehen tulee työskennellä ilman korvausta.
Selvitystyöstä aiheutuvat muut kustannukset maksetaan momentilta 33012117 (TUKE-rahat).	

	Sosiaali- ja terveysministeri	Maija Perho

	

	Osastopäällikkö,
ylijohtaja	
Tarmo Pukkila	

LIITTEET	

JAKELU	
	Päätöksessä mainitut	

TIEDOKSI	
	kansliapäällikkö Markku Lehto
STM
- vakuutusosasto
- talous- ja suunnitteluosasto
- viestintäyksikkö
- kirjaamo
- hankerekisteri